**A JEL, JELEK ÉS JELRENDSZEREK A NYELVI ÉS NEM NYELVI KÖZLÉSBEN**

**1. A jel fogalma**

**A jel**: érzékszerveinkkel felfogható (látható, hallható, tapintható) jelenség, amely egy másik, önmagán túli jelenségre utal. Így minden jel két elemből áll:

* **jelölő** (amit érzékelünk, a jel külső formája),
* **jelölt** (az a tartalom, amelyet a jel felidéz)

**-    eredet szerint lehetnek:**

**- szignál**(nem a jelzés szándékával létrehozott jelek, de jelként értelmezhetőek, pl. egy állat lábnyoma a hóban)

**- mesterséges jelek**(szándékosan létrehozott jelek, pl. zászló, címer stb.)

**2. A jelek közös tulajdonságai, jellemzői:**

* érzékszerveinkkel felfoghatók,
* önmaguknál többet jelentenek,
* általánosító szerepűek, tehát nemcsak egyetlen tárgyat, jelenséget idéznek fel, hanem a hozzájuk hasonló többit is,
* egy adott közösség minden tagja elfogadja,
* egy jelrendszer tagjai,
* a jel az emberi érintkezésben tölti be szerepét: a **jelzést**.

**3. A jelölő és jelölt kapcsolata többféle lehet:**

* **hasonlóságon alapul (ikon):** ha a jel a jelölt tárgyra saját jellemzőivel utal, vagyis hasonlít arra a valamire: közlekedési lámpában álló vagy lépő emberalak,
* **érintkezésen alapul (index):** ha a jelölő és jelölt között ok-okozati, térbeli vagy időbeli kapcsolat van: füst - tűz, láb – lábnyom, a közlekedési lámpában  a haladási irányt jelző nyíl
* **társadalmi megállapodáson alapul (szimbólum**) - ha a jeltest kiválasztása megegyezés eredménye: a piros-fehér-zöld zászló nemzeti lobogónkat jelenti.

**4. Nem nyelvi jelek:**pl. KRESZ-táblák, füstjelek, testnyelv, tekintetnyelv,

        emberi gesztusok, állatok jelei stb.

**5. Nyelvi jelek:**

 A nyelv a **legáltalánosabb** jelrendszer, ami minden **ember tulajdona.**

**A nyelv felépülése: Jel** **+ Szabály + Hagyomány**

A nyelvi jelek rögzítésére szolgál az **írás**: fő csoportok: fogalom-, szótag-, betűírás.

**Külön jelrendszerei** vannak a tudományágaknak, pl.: fizika, kémia, matematika.

1.) **A nyelvi jel**A jelölő (hangcsoport vagy betűsor) és a jelölt kapcsolatából áll.  
Jellemzői:

a) konvencionális, megegyezésen alapul (kivéve a hangutánzó szavakat)

b) egy közösség minden tagja elfogadja

c) mindig egy rendszer része

d) önmagán túlmutató jelentéssel bír

e) elvonatkoztató jellegű

2.) **A nyelvi jel jelentése**Két jelentésrétegből tevődik össze:

a.) **denotáció**: a szavak elsődleges jelentése, alapjelentése (pl.: ősz – a négy évszak egyike)

b.) **konnotáció**: a denotáció kiegészítése, **másodlagos, származékos jelentés**, a jelhez kapcsolódó, a jel által kiváltott asszociáció (pl.: ősz – elmúlás, szomorúság)

matematika: abszolút denotáció

zene: abszolút konnotáció

**irodalom: denotáció – a szavak általános jelentése; konnotáció – átvitt jelentés (nagyfokú** **konnotáció**)

dráma, epika: gyengébb a konnotáció

**líra: legerősebb a konnotáció**

A nyelv nem abszolút denotáció.

A sűrítés magával hozza a konnotációt.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Read more: <http://www.tetelbank.hupont.hu/4/nyelvtan1#ixzz3unB1WV9b>